以本站作為終點嘅路線有通往諾域治、較為繁忙嘅大東部主線同埋通往劍橋嘅西安格利亞主線，亦有提供東倫敦同埋雅息士郡嘅通勤列車服務，重有連接倫敦史坦斯特機場嘅機場快線。呢個站係英國境內最繁忙嘅車站之一，喺倫敦僅次於滑鐵盧車站同埋維多利亞車站，排行第三，每年使用人次有1億2千3百萬，佢亦係由networkrail管理營運嘅17座車站之一。